RESOLUCIÓN do 18 de decembro de 2006 pola que se adaptan os programas de axudas do Instituto Galego de Promoción Económica aos requirimentos da UE para o período transitorio.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 22/12/2006

Os regulamentos CE nº 68 e 70 da Comisión Europea, relativos á aplicación dos artigos 87 e 88 do Tratado CE ás axudas estatais ás pequenas e medianas empresas e ás axudas á formación expiran a súa vixencia o vindeiro 31 de decembro de 2006, establecendo un período de adaptación de seis meses para os réximes de axuda establecidos ao seu abeiro.
Tendo en conta que os réximes de axudas do Igape, aínda que establecidos ao abeiro do Decreto 172/2001, autorizado pola Comisión Europea como axuda estatal nº 498/2000, cumpren os requirimentos dos citados regulamentos para a súa exención de notificación, parece oportuno publicar a súa adaptación expresa con vistas á súa posible convocatoria no primeiro semestre de 2007.
Polo que antecede,
RESOLVO:
Primeiro.-De conformidade co establecido no Regulamento CE nº 68/2001 da Comisión, do 12 de xaneiro (DOUE L/10, do 13 de xaneiro), aco
lleranse á exención nel establecida as bases reguladoras das axudas para o desenvolvemento do capital humano das empresas galegas para a mellora da competitivade empresarial (DOG nº 75, do 19 de abril de 2006).
Segundo.-De conformidade co establecido no Regulamento CE nº 70/2001 da Comisión, do 12 de xaneiro (DOUE L/10, do 13 de xaneiro), acolleranse á exención nel establecida os seguintes programas de axudas do Igape:
a) Convenio de colaboración entre o Instituto Galego de Promoción Económica, a Compañía Española de Reafianzamento, as sociedades de garantía recíproca e as entidades financeiras adheridas, para a habilitación dunha liña de financiamento específica de microcréditos na Comunidade Autónoma de Galicia (DOG nº 1, do 3 de xaneiro de 2005).
b) Bases reguladoras do Programa de apoios á elaboración de diagnósticos empresariais nas pemes galegas (DOG nº 93, do 16 de maio de 2005).
c) Bases reguladoras das axudas do instituto á mellora da produtividade empresarial mediante a innovación, cooperación e modernización do tecido produtivo (DOG nº 40, do 27 de febreiro de 2006).
d) Bases reguladoras das axudas para o programa Emprendedores (DOG nº 49, do 10 de marzo de 2006).
e) Bases reguladoras das axudas para o programa de Acción Exterior (DOG nº 69, do 7 de abril de 2006).
f) Convenio entre o Instituto Galego de Promoción Económica e as entidades de crédito para o apoio financeiro aos investimentos das pequenas e medianas empresas de Galicia financiadas mediante a Liña ICO-Peme 2006 (DOG nº 73, do 17 de abril de 2006).
g) Bases reguladoras das axudas para o Plan de Consolidación e Competitividade da Peme (DOG nº 112, do 13 de xuño de 2006).
h) Convenio de colaboración entre o Instituto Galego de Promoción Económica, as sociedades de garantía recíproca e as entidades financeiras adheridas, para a habilitación dunha liña de financiamento específica para emprendedores na Comunidade Autónoma de Galicia (DOG nº 195, do 9 de outubro de 2006).
i) Convenio de colaboración entre o Instituto Galego de Promoción Económica, as sociedades de garantía recíproca e as entidades financeiras adheridas, para a habilitación dunha liña de financiamento específica para proxectos de innovación na Comunidade Autónoma de Galicia (DOG nº 195, do 9 de outubro de 2006).
Terceiro.-Se é o caso, as convocatorias das axudas para os citados programas e os créditos dispoñibles serán obxecto de publicación no Diario Oficial de Galicia e deberán respectar os requirimentos establecidos pola Unión Europea na data de resolución
dos expedientes, axustándose, de ser o caso, as intensidades máximas de axuda ao novo mapa rexional aprobado para España pola Comisión Europea.
Santiago de Compostela, 18 de decembro de 2006.
José Antonio Delgado Arce
Director xeral do Instituto Galego
de Promoción Económica
SERVIZO GALEGO DE PROMOCIÓN DA IGUALDADE DO HOME
E DA MULLER